b'\n_START_ARTICLE_\nJu\xc5\xbena riba\n_START_SECTION_\nZvezde\n_START_PARAGRAPH_\nFormalhaut (1\xe1\xb5\x902), najsvetlej\xc5\xa1a zvezda v Ju\xc5\xbeni ribi, tradicionalno predstavlja usta ribe. Njegov spremljevalec Formalhaut b je prvi zunajoson\xc4\x8dni planet, ki je bil zaznan v vidni svetlobi z Hubblovim vesoljskim teleskopom. TW Ju\xc5\xbene ribe je vidna blizu Formalhauta in le\xc5\xbei le eno svetlobno leto pro\xc4\x8d od njega. Verjetno je z njim gravitacijsko povezan v dvojno zvezdo. Ima navidezni sij 6,5 in je spremenljiva zvezda tipa BY Zmaja._NEWLINE_Beta, Delta in Zeta Ju\xc5\xbene ribe v kitajski astronomiji sestavljajo Tien Kang (nebesna vrv). Beta je bela zvezda z navideznim sijem 4,29, spektralnim razredom A0 in oddaljenostjo od nas 130 ly..Delta je dvojna zvezda, sestavljena iz zvezde 4,2 in 9,2 magnitude._NEWLINE_S Ju\xc5\xbene ribe je dolgoperiodi\xc4\x8dna spremenljivka tipa Mire,katere sij niha med 8,0 in 14,5 magnitudo s periodo 271,7 dneva, V Ju\xc5\xbene ribe je polpravilna spremenljivka, ki niha med navideznim sijem 8\xe1\xb5\x900 in 9\xe1\xb5\x900 s periodo preko 148 dni._NEWLINE_Lacaille 9352 je \xc5\xa1ibka rde\xc4\x8da pritlikavka, ki je oddaljena 10,74 svetlobnih let pro\xc4\x8d. Z navideznim sijem 7\xe1\xb5\x9034 je pre\xc5\xa1ibka,da bi jo videli s prostim o\xc4\x8desom._NEWLINE_NGC 7172, NGC 7174 in NGC 7314 so tri galaksije s povr\xc5\xa1insko svetlostjo 11,9; 12,5 in 10,9 magnitude.'